ai4bharat/Pralekha huggingface dataset:
પ્રધાનમંત્રીનું કાર્યાલય
'આયુષ્માન ભવ' અભિયાન વ્યાપક કવરેજ અને PM-JAY વિશે જાગૃતિ વિકસાવવા પર ધ્યાન કેન્દ્રિત કરે છે: પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ કેન્દ્રીય આરોગ્ય અને પરિવાર કલ્યાણ મંત્રી ડૉ.મનસુખ માંડવિયાના લેખ સાથે સંમત થયા છે કે આયુષ્માન ભવ અભિયાન વ્યાપક કવરેજ, PM-JAY વિશે જાગૃતિ વિકસાવવા, હેલ્થ એકાઉન્ટ આઈડી બનાવવા અને ગામડાઓ તેમજ શહેરી વોર્ડમાં વિવિધ આરોગ્ય સેવાઓ પ્રદાન કરવા પર ધ્યાન કેન્દ્રિત કરે છે.
કેન્દ્રીય આરોગ્ય અને પરિવાર કલ્યાણ મંત્રી ડૉ મનસુખ માંડવિયા દ્વારા X પર એક પોસ્ટ શેર કરતા, પ્રધાનમંત્રીએ કહ્યું:
"કેન્દ્રીય આરોગ્ય પ્રધાન મનસુખ માંડવિયા સમજાવે છે કે કેવી રીતે 'આયુષ્માન ભવ' ઝુંબેશ વ્યાપક કવરેજ પર ધ્યાન કેન્દ્રિત કરે છે, PM-JAY વિશે જાગૃતિ વિકસાવવા, આરોગ્ય ખાતાના IDs બનાવવા અને ગામડાઓ તેમજ શહેરી વોર્ડમાં વિવિધ આરોગ્ય સેવાઓ પ્રદાન કરે છે."
CB/GP/JD
(
પ્રધાનમંત્રીનું કાર્યાલય
જોર્ડનની 100મી વર્ષગાંઠ નિમિત્તે પ્રધાનમંત્રીની ટિપ્પણીનો મૂળપાઠ
હું જોર્ડન દેશને તેમની 100મી વર્ષગાંઠના પ્રસંગે અંતઃકરણપૂર્વક અભિનંદન પાઠવુ છુ.
હું મહામહિમ કિંગ અબ્દુલ્લા અને જોર્ડનના લોકોને ઉષ્માપૂર્ણ શુભેચ્છાઓ પાઠવું છુ.
દુનિયામાં ઐતિહાસિક અને ધાર્મિક ધરોહરોમાં જોર્ડન એક આદરપૂર્ણ નામ છે.
મહામહિમ કિંગ અબ્દુલ્લાની દીર્ઘદૃષ્ટિ હેઠળ, જોર્ડને દીર્ઘકાલિન અને સહિયારો વિકાસ કર્યો છે.
આર્થિક, સામાજિક અને સાંસ્કૃતિક વિકાસમાં તેમણે કરેલી પ્રગતિ નોંધનીય છે.
દુનિયામાં એક મહત્વપૂર્ણ પ્રદેશ તરીકે ગણાતું જોર્ડન એક શક્તિશાળી અવાજ અને આધુનિકીકરણ તેમજ સમાવેશીતાના વૈશ્વિક પ્રતિક તરીકે ઉભરી આવ્યું છે.
તે પોતાના પડોશીઓ સાથે શાંતિપૂર્ણ રહેતા મોડેલ દેશ તરીકે ઉભરી આવ્યો છે અને તે સ્થરિતા અને સંવેદનાના અવાજનું પ્રતિક છે.
મહામહિમ કિંગ પશ્ચિમ એશિયામાં શાંતિને પ્રોત્સાહન આપવા માટે સતત મહત્વપૂર્ણ ભૂમિકા નિભાવે છે.
અકાબા પ્રક્રિયાએ પ્રાદેશિક શાંતિ અને સુરક્ષા માટે સંકલનને પ્રોત્સાહન આપવામાં યોગદાન આપ્યું છે.
તેવી જ રીતે, 2004નો અમ્માન સંદેશો સહિષ્ણુતા, એકતા અને માનવ સન્માન પ્રત્યે આદરનું આહ્વાન કરતો એક પ્રબળ સંદેશો હતો.
2018માં મહામહિમ કિંગે નવી દિલ્હીની મુલાકાત લીધી તે વખતે આવા જ સંદેશાનો પુનરુચ્ચાર કર્યો હતો.
તેમણે ધાર્મિક અગ્રણીઓના સંમેલન “ભવિષ્યની દુનિયામાં આસ્થાની ભૂમિકા”માં પોતાના વિચારો રજૂ કરવા માટે મેં આપેલા આમંત્રણને કરુણાપૂર્વક સ્વીકાર્યું છે.
શાંતિ અને સમૃદ્ધિ માટે આધુનિકીકરણ અને શાંતિપૂર્ણ સહઅસ્તિત્વ આવશ્યક છે તેવી માન્યતા પર ભારત અને જોર્ડન એકજૂથ છે.
સમગ્ર માનવજાતના બહેતર ભવિષ્ય માટેના સંયુક્ત પ્રયાસોમાં આપણે એકબીજા સાથે ખભાથી ખભો મિલાવીને આગળ વધવાનું ચાલું રાખીશું.
ફરી એકવાર, હું મહામહિમ અને જોર્ડનના લોકોને આ ખુશીના પ્રસંગે અંતઃકરણપૂર્વક મારી શુભેચ્છાઓ પાઠવું છુ.
અલ્ફ મબરૂક, અગણિત અભિનંદન અને શુકરાન,
આપનો આભાર.
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 158.88 કરોડ લોકોને રસી આપવામાં આવી
ભારતમાં સક્રિય કેસનું ભારણ 18,31,000 થયું
સક્રિય કેસનું ભારણ હાલમાં 4.83% છે
સાજા થવાનો દર હાલમાં 93.88% નોંધાયો
છેલ્લા 24 કલાકમાં 1,88,157 દર્દીઓ સાજા થયા, કુલ વધીને 3,55,83,039 દર્દીઓ સાજા થયા
છેલ્લા 24 કલાકમાં ભારતમાં 2,82,970 નવા કેસ નોંધાયા
અત્યાર સુધીમાં ઓમિક્રોનના કુલ 8,961 કેસ સામે આવ્યા;ગઈકાલથી તેમાં 0.79 ટકાનો વધારો
દૈનિક પોઝિટિવીટી દર 15.13% પહોંચ્યો
સાપ્તાહિક પોઝિટિવીટી દર હાલમાં 15.53% છે
કુલ 70.74 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 18,69,642 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 167
માહિતી અને પ્રસારણ મંત્રાલય
કેન્દ્રીય મંત્રી શ્રી પ્રકાશ જાવડેકર આવતીકાલે દેશમાં તમામ સામુદાયિક રેડિયો પર વાર્તાલાપ કરશે
દેશવાસીઓ સુધી પહોંચવાની એક અનન્ય પહેલરૂપે કેન્દ્રીય માહિતી અને પ્રસારણ મંત્રી શ્રી પ્રકાશ જાવડેકર આવતીકાલે એટલે કે 22 મે 2020ના રોજ સાંજે 7 વાગે દેશમાં સામુદાયિક રેડિયો દ્વારા લોકો સાથે જનસંપર્ક કરશે. આ વાર્તાલાપનું પ્રસારણ દેશમાં તમામ સામુદાયિક રેડિયો સ્ટેશનો પર એક સાથે કરવામાં આવશે.
આ વાર્તાલાપનું પ્રસારણ બે ભાગમાં કરવામાં આવશે જેમાંથી એક ભાગ હિન્દીમાં અને બીજો અંગ્રેજીમાં રહેશે. શ્રોતાઓ FM ગોલ્ડ  બેન્ડ પર ટ્યૂન કરીને પણ સાંજે 7:30 કલાકે હિન્દીમાં અને 9:10 કલાકે અંગ્રેજીમાં મંત્રીશ્રીનો વાર્તાલાભ સાંભળી શકશે.
કોવિડ સંબંધિત સંદેશાવ્યવહાર માટે દેશમાં તમામ વર્ગો સુધી પહોંચવાના સરકારના પ્રયાસોના ભાગરૂપે આ વાર્તાલાપ કરવામાં આવશે. દેશમાં લગભગ 290 સામુદાયિક રેડિયો સ્ટેશનો છે અને તે સાથે મળીને પાયાના લોકો સુધી પહોંચવા માટે એક વિરાટ મંચ પૂરો પાડે છે. આ વાર્તાલાપનો ઉદ્દેશ્ય ભારતમાં છેવાડાના અને અંતરિયાળ વિસ્તારોમાં રહેતા લોકો સુધી પહોંચવાની શક્તિનો ઉપયોગ કરવાનો છે.
કોઇ મંત્રી એક સાથે તમામ સામુદાયિક રેડિયો સ્ટેશનોના માધ્યમથી લોકો સુધી પહોંચી રહ્યા હોય તેવું આ પ્રથમ વખત બની રહ્યું છે. આ વાર્તાલાપ દરમિયાન મંત્રીશ્રી સામુદાયિક રેડિયો સ્ટેશનોમાંથી આવેલા પ્રશ્નોના ઉત્તર પણ આપશે.
GP/DS
(
પ્રધાનમંત્રીનું કાર્યાલય
પ્રધાનમંત્રીએ ઈસ્ટરના અવસર પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ઈસ્ટરના અવસર પર લોકોને શુભેચ્છા પાઠવી હતી.
પ્રધાનમંત્રીએ કહ્યું, “ઈસ્ટરના અવસર પર બધા લોકોને વિશેષ શુભેચ્છા. ભગવાન ઈસુ ખ્રિસ્તાના ઉમદા વિચારો, ખાસ કરીને ગરીબ અને જરૂરીયાત વાળા લોકોને સશક્ત બનાવવાની એમની અતૂટ પ્રતિબદ્ધતાનું આપણે સ્મરણ કરીએ. ભગવાન કરે આ ઈસ્ટર કોવિડ-19ની સમસ્યામાંથી સફળતાપૂર્વક બહાર નિકળવાની અને એક સ્વસ્થ ગ્રહનું નિર્માણ કરવાની શક્તિ આપે.”
GP/RP
(
ભારતીય સ્પર્ધા પંચ
ભારતીય પ્રતિસ્પર્ધા પંચ  અને બ્રાઝિલ આર્થિક સંરક્ષણ માટે પ્રશાસનિક પરિષદ  વચ્ચે MoU
પ્રધાનમંત્રી શ્રી નરેન્દ્ર મોદીની અધ્યક્ષતા હેઠળ કેન્દ્રીય મંત્રીમંડળે આજે, ભારતીય પ્રતિસ્પર્ધા પંચ  અને બ્રાઝિલ આર્થિક સંરક્ષણ માટે પ્રશાસનિક પરિષદ  વચ્ચે સમજૂતી કરાર ને મંજૂરી આપી દીધી છે.
પ્રતિસ્પર્ધા અધિનિયમ, 2002ની કલમ 18, CCIને પોતાની ફરજો નિભાવવા માટે અથવા આ અધિનિયમ હેઠળ આવતા પોતાના કાર્યો કરવા માટે કોઇપણ વિદેશની કોઇપણ એજન્સી સાથે કોઇપણ પ્રકારનો કરાર કરવાની અનુમતિ આપે છે.
તદઅનુસાર, CCI દ્વારા નીચે ઉલ્લેખિત છ MoU કરવામાં આવ્યા છે:-
- સંઘીય વેપાર પંચ  અને ન્યાય વિભાગ , USA
- મહાનિદેશક પ્રતિસ્પર્ધા, યુરોપીયન સંઘ
- સંઘીય એકાધિકાર વિરોધી સેવા, રશિયા
- ઑસ્ટ્રેલિયન પ્રતિસ્પર્ધા અને ગ્રાહક પંચ અને
- પ્રતિસ્પર્ધા બ્યૂરો, કેનેડા અને
- BRICS પ્રતિસ્પર્ધા સત્તામંડળ.
વર્તમાન પ્રસ્તાવ CCI અને CADE વચ્ચે આવા જ MoU પર હસ્તાક્ષર કરવા સાથે સંબંધિત છે.
પ્રધાનમંત્રીનું કાર્યાલય
પ્રગતિ મારફતે પ્રધાનમંત્રીની સમીક્ષા બેઠક
પ્રધાનમંત્રી શ્રી નરેન્દ્ર મોદીએ આજે અતિ-સક્રિય શાસન અને સમયસર અમલીકરણ માટે આઇસીટી-આધારિત, મલ્ટિ-મોડલ પ્લેટફોર્મ પ્રગતિ મારફતે તેમની 23મી બેઠકની અધ્યક્ષતા કરી હતી.
પ્રગતિની પ્રથમ 22 બેઠકમાં કુલ રૂ. 9.31 લાખ કરોડનાં 200 પ્રોજેક્ટની સમીક્ષા કરવામાં આવી હતી. વળી 17 વિવિધ ક્ષેત્રોમાં જનતાની ફરિયાદોનાં સમાધાનની પણ સમીક્ષા કરવામાં આવી હતી.
આજે 23મી બેઠકમાં પ્રધાનમંત્રીએ ગ્રાહકો સાથે સંબંધિત ફરિયાદનાં નિવારણ અને સંચાલન માટે થયેલી પ્રગતિની સમીક્ષા કરી હતી. પ્રધાનમંત્રીને ગ્રાહકોની ફરિયાદોના ઝડપી અને અસરકારક નિકાલ સુનિશ્ચિત કરવા થયેલી કામગીરી પર જાણકારી આપવામાં આવી હતી. મોટી સંખ્યામાં ફરિયાદો પર ચિંતા વ્યક્ત કરતાં પ્રધાનમંત્રીએ વહીવટી વ્યવસ્થાઓમાં સુધારો કરવાની જરૂરિયાત પર ભાર મૂક્યો હતો, જેથી ગ્રાહકોને લાભ મળી શકે.
પ્રધાનમંત્રીએ ઉત્તરાખંડ, ઓડિશા, પશ્ચિમ બંગાળ, કર્ણાટક, તમિલનાડુ, કેરળ, નાગાલેન્ડ, અસમ, મહારાષ્ટ્ર, તેલંગાણા અને આંધ્રપ્રદેશ સહિત કેટલાંક રાજ્યોમાં નિર્માણાધિન રેલવે, માર્ગ, પાવર અને પુનઃપ્રાપ્ય ઉર્જાનાં ક્ષેત્રોમાં નવ માળખાગત યોજનાઓની પ્રગતિ વિશે સમીક્ષા કરી હતી. આ યોજનાઓ કુલ રૂ. 30,000કરોડથી વધુનાં મુલ્યની છે.
પ્રધાનમંત્રીએ પ્રધાનમંત્રી ખનિજ ક્ષેત્ર કલ્યાણ યોજના નાં અમલીકરણમાં થયેલી પ્રગતિની સમીક્ષા કરી હતી. તેમણે જણાવ્યું હતું કે, ડિસ્ટ્રિક્ટ મિનરલ ફાઉન્ડેશન્સ માં સંચિત ભંડોળનો ઉપયોગ મુખ્ય વિકાસલક્ષી મુદ્દાઓ પર વ્યૂહાત્મક રીતે ધ્યાન કેન્દ્રિત કરવા કે ખામીઓનું નિવારણ કરવા કરવો જોઈએ, જેનો આ જિલ્લાઓ અત્યારે સામનો કરે છે. તેમણે કહ્યું હતું કે, આ કામગીરી ઝડપથી, અસરકારક રીતે થવી જોઈએ, જેથી વર્ષ 2022માં શક્ય તેટલાં વધારે અસરકારક, શ્રેષ્ઠ અને વ્યવહારિક પરિણામ મળશે. ઉલ્લેખનીય છે કે, વર્ષ 2022માં દેશ આઝાદીનાં 75 વર્ષ પૂર્ણ કરશે.
RP
(Visitor Counter : 46
પ્રધાનમંત્રીનું કાર્યાલય
પ્રધાનમંત્રીએ જાણીતા પુરાતત્વવિદ્ થિરુ આર. નાગસ્વામીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા પુરાતત્વવિદ્ થિરુ આર. નાગસ્વામીના નિધન પર દુ:ખ વ્યક્ત કર્યું છે. પ્રધાનમંત્રીએ તમિલનાડુની જીવંત સંસ્કૃતિને લોકપ્રિય બનાવવા માટે તેમના યોગદાનને યાદ કર્યું.
પ્રધાનમંત્રીએ ટ્વિટ કર્યું:
"આવનારી પેઢીઓ તમિલનાડુની જીવંત સંસ્કૃતિને લોકપ્રિય બનાવવા માટે થિરુ આર. નાગસ્વામીના યોગદાનને ક્યારેય ભૂલી શકશે નહીં. ઇતિહાસ, પુરાલેખન અને પુરાતત્વ પ્રત્યેનો તેમનો જુસ્સો નોંધનીય હતો. તેમના નિધનથી દુઃખી છું. તેમના પરિવાર અને મિત્રો પ્રત્યે સંવેદના. ઓમ શાંતિ."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 188.40 કરોડને પાર
12-14 વર્ષની વય જૂથ માટે 2.78 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ આજે 16,980
છેલ્લા 24 કલાકમાં 3,303 દૈનિક નવા કેસ નોંધાયા
સાજા થવાનો દર હાલમાં 98.74%
સાપ્તાહિક પોઝિટિવિટી દર 0.61%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 188.40 Cr  ને વટાવી ગયું છે. આ 2,31,86,439 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 2.78 કરોડ ) થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ એટલે કે 10મી એપ્રિલ 2022 પછી શરૂ થયું હતું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10404967
|
|
બીજો ડોઝ
|
|
10014666
|
|
સાવચેતી ડોઝ
|
|
4755872
|
|
FLWs
|
|
પ્રથમ ડોઝ
|
|
18415401
|
|
બીજો ડોઝ
|
|
17536326
|
|
સાવચેતી ડોઝ
|
|
7495383
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
27864432
|
|
બીજો ડોઝ
|
|
4986816
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
58309299
|
|
બીજો ડોઝ
|
|
41899185
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
555627071
|
|
બીજો ડોઝ
|
|
477100613
|
|
સાવચેતી ડોઝ
|
|
123173
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
202904425
|
|
બીજો ડોઝ
|
|
187720783
|
|
સાવચેતી ડોઝ
|
|
441168
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
126854070
|
|
બીજો ડોઝ
|
|
116948915
|
|
સાવચેતી ડોઝ
|
|
14672888
|
|
સાવચેતી ડોઝ
|
|
2,74,88,484
|
|
કુલ
|
|
1,88,40,75,453
ભારતનો સક્રિય કેસલોડ ઘટીને 16,980 થયો છે. દેશના કુલ પોઝિટિવ કેસના 0.04% સક્રિય કેસ છે.
પરિણામે, ભારતનો રિકવરી રેટ 98.74% છે. છેલ્લા 24 કલાકમાં 2,563 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,25,28,126 છે.
છેલ્લા 24 કલાકમાં 3,303 નવા કેસ નોંધાયા છે.
છેલ્લા 24 કલાકમાં કુલ 4,97,669 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 83.64 કરોડ  થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 0.61% છે અને દૈનિક સકારાત્મકતા દર 0.66% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 182
આદિવાસી બાબતોનું મંત્રાલય
આદિજાતિ બાબતોના મંત્રાલયે રાજ્ય સરકારોને કોવિડ-19 ફાટી નીકળવાથી સર્જાયેલી આરોગ્યને લગતી આકસ્મિક પરિસ્થિતિને ધ્યાનમાં રાખીને ઈએમઆરએસ / ઈએમડીબીએસમાં રજાઓ પુનઃનિર્ધારિત કરવા જણાવ્યું
આદિજાતિ બાબતોના મંત્રાલયે એકલવ્ય મોડેલ રેસિડેન્શિયલ સ્કૂલ્સ ધરાવતાં તમામ રાજ્યોના આદિજાતિ વિકાસ વિભાગોને આદિજાતિ બાબતોના મંત્રાલય પાસેથી મળતા ભંડોળ દ્વારા કાર્યરત એકલવ્ય મોડેલ રેસિડેન્શિયલ સ્કૂલ્સ  અને એકલવ્ય મોડેલ ડે બોર્ડિંગ સ્કૂલ્સ માં રજાઓ પુનઃનિર્ધારિત કરવા જણાવ્યું છે. આ રાજ્યોના આદિજાતિ વિકાસ વિભાગોના મુખ્ય સચિવ / પ્રભારી સચિવને લખેલા પત્રમાં મંત્રાલયે જણાવ્યું છે કે કોવિડ-19 ને કારણે લોકોના સ્વાસ્થ્યને લગતી સંવેદનશીલ પરિસ્થિતિને ધ્યાનમાં રાખીને એવું જોવા મળ્યું છે કે અનેક જગ્યાઓએ સ્થાનિક વહીવટીતંત્રએ આ વાયરસનો ચેપ ફેલાતો અટકાવવા વેકેશન જાહેર કરવા સહિતના રક્ષણાત્મક પગલાં લેવાના આદેશ આપ્યા છે. કેટલાક કેસોમાં નિર્દેશો જાહેર કરીને સમયપત્રક અનુસાર વાર્ષિક પરીક્ષાઓ પૂરી કરવાની પરવાનગી આપવામાં આવી છે.
આકસ્મિક સ્થિતિને ધ્યાનમાં લઈને આદિજાતિ બાબતોના મંત્રાલયે એકલવ્ય મોડેલ રેસિડેન્શિયલ સ્કૂલ્સના સંદર્ભે આદિજાતિ બાબતોના મંત્રાલય દ્વારા મેળવેલાં ભંડોળથી કાર્યરત એકલવ્ય મોડેલ રેસિડેન્શિયલ સ્કૂલ્સ  અને એકલવ્ય મોડેલ ડે બોર્ડિંગ સ્કૂલ્સ માં રજાઓ ફરી નક્કી કરવા નીચે મુજબની સૂચના આપી છે:
- ઉનાળુ રજાઓ વિશિષ્ટ કેસ તરીકે આગોતરી શરૂ કરવી અને શાળાઓ 21.03.2020 થી 25.05.2020  અથવા આગળના આદેશ મળે ત્યાં સુધી - બંનેમાંથી જે વહેલી તારીખ હોય, ત્યાં સુધી બંધ રાખવી.
- આ સમય પૂરો થાય ત્યાં સુધી પરિસરમાં બહારની કોઈ પણ વ્યક્તિના પ્રવેશ પર સંપૂર્ણપણે પ્રતિબંધ લગાવવો.
- બોર્ડની પરીક્ષાઓ આપી રહેલા અને વિશેષ વર્ગોમાં હાજરી આપી રહેલા વિદ્યાર્થીઓને પરિસરમાં જરૂરી સંભાળ સાથે રાખી શકાય છે. બોર્ડની પરીક્ષાઓ આપી રહેલા આવા વિદ્યાર્થીઓને જે-તે પરીક્ષાઓ સંપન્ન થતાં તરત જ તેમના ઘરે મોકલી દેવા.
- શૈક્ષણિક વિભાગ, હોસ્ટેલ્સ અને અન્ય સામાન્ય વિસ્તારો સહિતના શાળાના પરિસરને સેનિટાઈઝ કરવા વિશેષ અભિયાન હાથ ધરવું.
ઉપર જણાવેલાં પગલાં ઉપરાંત નીચે દર્શાવેલાં પગલાં લેવાય તે પણ સુનિશ્ચિત કરવું ઃ
- સ્થાનિક વહીવટીતંત્ર દ્વારા અપાતા આદેશોનું કડકપણે પાલન કરવું.
- પરિણામો જાહેર થયા બાદ શિક્ષકો રજા ભોગવી શકે છે. વિદ્યાર્થીઓને પરિણામોની જાણ ટપાલ અથવા એસએમએસ મારફતે કરવી.
- વેકેશનના સમયગાળા દરમિયાન હાથ ધરવા માટે નક્કી કરેલાં સામાન્ય કામકાજ વેકેશનમાં કરી શકાય છે, જેથી નવા સત્રની શરૂઆત માટે પરિસર સજ્જ બનાવી શકાય.
- ધોરણ 6માં વિદ્યાર્થીઓનો પ્રવેશ અને ધોરણ 9 અને 11માં વિદ્યાર્થીઓના સીધા  પ્રવેશનું કાર્ય પણ શાળા ફરી ખૂલે તે પહેલાં આ સમયગાળામાં તમામ રીતે સંપન્ન થયું હોવું જોઈએ.
RP
(Visitor Counter : 134
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193.53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 15.56 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
15,56,02,270
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 15.56 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 85
સ્વાસ્થ્ય અને પરિવાર કલ્યાણ મંત્રાલય
ઓપરેશન દોસ્ત
કેન્દ્રીય આરોગ્ય મંત્રાલય ભૂકંપગ્રસ્ત તુર્કી અને સીરિયાને જીવનરક્ષક માનવતાવાદી તબીબી સહાય પૂરી પાડી
કટોકટીની રાહત સામગ્રી જેમાં જીવનરક્ષક દવાઓ, રક્ષણાત્મક વસ્તુઓ અને રૂ. 7 કરોડથી વધુ મૂલ્યના જટિલ સંભાળના સાધનોનો સમાવેશ થાય છે જેની વ્યવસ્થા કરી અને તરત જ તુર્કી અને સીરિયા મોકલવામાં આવ્યા
ભારત વસુધૈવ કુટુમ્બકમની વર્ષો જૂની પરંપરાની ભાવનાથી બંને દેશોને મદદ કરી રહ્યું છે: ડૉ મનસુખ માંડવિયા
કેન્દ્રીય આરોગ્ય અને પરિવાર કલ્યાણ મંત્રાલયે ભૂકંપ પ્રભાવિત સીરિયા અને તુર્કીને માનવતાવાદી તબીબી સહાય મોકલવામાં મહત્વની ભૂમિકા ભજવી છે.
કેન્દ્રીય આરોગ્ય અને પરિવાર કલ્યાણ મંત્રી, ડૉ. મનસુખ માંડવિયાએ આજે એક ટ્વીટમાં તુર્કી અને સીરિયાને કટોકટી રાહત સામગ્રી પ્રદાન કરવાના કેન્દ્રીય આરોગ્ય મંત્રાલયના પ્રયાસોને પ્રકાશિત કર્યા. તેમણે કહ્યું કે "ભારત વસુધૈવ કુટુમ્બકમની વર્ષો જૂની પરંપરાની ભાવનામાં બંને દેશોને મદદ કરી રહ્યું છે".
6ઠ્ઠી ફેબ્રુઆરી, 2023ના રોજ જ્યારે સીરિયા અને તુર્કીમાં બે શક્તિશાળી ભૂકંપ આવ્યા, ત્યારે 12 કલાકની અંદર હિંડોન એરબેઝ પર 3 ટ્રક લોડ રાહત સામગ્રી ગોઠવવામાં આવી હતી જેમાં જીવન સંરક્ષક કટોકટીની દવાઓ અને રક્ષણાત્મક વસ્તુઓનો સમાવેશ થાય છે. 7મી ફેબ્રુઆરી, 2023ના રોજ સવારે 10:00 વાગ્યાથી ટ્રકો પહોંચવાનું શરૂ કર્યું અને સાંજે 04:00 વાગ્યા સુધીમાં ભારતીય વાયુસેના ને રાહત સામગ્રી સોંપવાનું શરૂ થઈ ગયું. છેલ્લો ટ્રક લોડ 09:30 વાગ્યા સુધી પહોંચ્યો અને રાહત કામગીરી માટે તે જ દિવસે રાત્રે 10:00 વાગ્યે ફ્લાઈટ ઈમરજન્સી રાહત સામગ્રી સાથે સીરિયા જવા રવાના થઈ. કન્સાઇનમેન્ટમાં 5,945 ટન કટોકટી રાહત સામગ્રીનો સમાવેશ થાય છે જેમાં 27 જીવન બચાવતી દવાઓ, બે પ્રકારની રક્ષણાત્મક વસ્તુઓ અને ત્રણ કેટેગરીના ક્રિટિકલ કેર ઇક્વિપમેન્ટ્સનો સમાવેશ થાય છે, જેની કિંમત આશરે રૂ. 2 કરોડ છે.
10મી ફેબ્રુઆરી 2023ના રોજ, તુર્કી અને સીરિયા બંને માટે મોટી સંખ્યામાં રાહત સામગ્રીની વ્યવસ્થા કરવામાં આવી હતી. સીરિયા માટેના માલસામાનમાં 72 ક્રિટિકલ કેર દવાઓ, ઉપભોગ્ય વસ્તુઓ અને 7.3 ટન રક્ષણાત્મક વસ્તુઓનો સમાવેશ થાય છે, જેની કિંમત રૂ. 1.4 કરોડ છે. તુર્કી માટે મોકલવામાં આવેલી રાહત સામગ્રીમાં 14 પ્રકારના મેડિકલ અને ક્રિટિકલ કેર ઇક્વિપમેન્ટનો સમાવેશ થાય છે, જેની કિંમત રૂ. 4 કરોડ છે.
તુર્કીને મોકલવામાં આવેલ તબીબી પુરવઠાની સૂચિ નીચે મુજબ છે:
સીરિયાને મોકલવામાં આવેલ તબીબી પુરવઠાની સૂચિ નીચે મુજબ છે:
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 155
પ્રધાનમંત્રીનું કાર્યાલય
પ્રધાનમંત્રી નરેન્દ્ર મોદી અને માલદીવનાં રાષ્ટ્રપતિ ઇબ્રાહિમ મોહમ્મદ સોલિહ વચ્ચે મંત્રણા પછી સંયુક્ત પ્રેસ નિવેદન
પ્રજાસત્તાક માલદીવનાં રાષ્ટ્રપતિ મહામહિમ ઇબ્રાહિમ મોહમ્મદ સોલિહે એમનાં રાષ્ટ્રપતિ પદનાં શપથગ્રહણ સમારંભમાં સહભાગી થવા બદલ ભારતનાં પ્રધાનમંત્રી મહામહિમ નરેન્દ્ર મોદીનું સ્વાગત કર્યુ હતુ અને એમનો આભાર માન્યો હતો.
પ્રધાનમંત્રી મોદીએ શપથગ્રહણ સમારંભમાં એમને આમંત્રણ આપવાની વિશેષ ચેષ્ટા બદલ રાષ્ટ્રપતિ સોલિહનો આભાર માન્યો હતો. તેમણે શાંતિ, સ્થિરતા અને સમૃદ્ધિ માટે આવશ્યક લોકશાહીને મજબૂત કરવા બદલ પ્રજાસત્તાક માલદીવનાં લોકોને ભારતની પ્રજાની શુભેચ્છા પણ પાઠવી હતી.
બંને નેતાઓએ ભારત અને માલદીવ વચ્ચે સંબંધોને ગાઢ બનાવવાની દ્રઢતાની સાથે માલદીવનાં રાષ્ટ્રપતિ તરીકે શ્રી સોલિહની વરણી સાથે બંને દેશો વચ્ચે સહકાર અને મૈત્રીપૂર્ણ સંબંધોનાં ગાઢ જોડાણને પુનઃસ્થાપિત કરવાનો વિશ્વાસ વ્યક્ત કર્યો હતો.
બંને નેતાઓ એમની બેઠક દરમિયાન હિંદ મહાસાગરમાં શાંતિ અને સુરક્ષા જાળવવાનાં મહત્ત્વ પર તેમજ વિસ્તાની સ્થિરતા માટે એકબીજાની ચિંતાઓ અને આકાંક્ષાઓને ધ્યાનમાં રાખવા સંમત થયાં હતાં.
બંને નેતાઓએ હિંદ મહાસાગર વિસ્તાર અને એની સાથે દુનિયામાં આતંકવાદનો સામનો કરવા સહકાર વધારવા માટેની કટિબદ્ધતા અને સમર્થન વ્યક્ત કર્યું હતું.
રાષ્ટ્રપતિ સોલિહે રાષ્ટ્રપતિ પદ તરીકેની જવાબદારી સંભાળી છે અને તેમનો દેશે આર્થિક કટોકટીમાંથી પસાર થઈ રહ્યો હોવાની જાણકારી પ્રધાનમંત્રી મોદીને આપી હતી. બંને નેતાઓએ એવા માર્ગોની ચર્ચા કરી હતી, જેમાં ભારત સતત ભાગીદારી વિકસાવી શકે, ખાસ કરીને માલદીવનાં લોકોને આપેલાં વચનો પૂર્ણ કરવા નવી સરકાર મદદ કરી શકે એ દિશામાં કામ કરવા. રાષ્ટ્રપતિ સોલિહે ખાસ કરીને હાઉસિંગ અને માળખાગત વિકાસનાં ક્ષેત્રોમાં વૃદ્ધિ માટેની જરૂરિયાત તેમજ બહારનાં ટાપુઓમાં પાણી અને સુએઝ સિસ્ટમ સ્થાપિત કરવા માટેની સુવિધાઓ વિકસાવવાની જરૂરિયાત પર ભાર મૂક્યો હતો.
પ્રધાનમંત્રી મોદીએ સતત અને સ્થિર સામાજિક અને આર્થિક વિકાસ હાંસલ કરવા માલદીવને સહાય કરવા ભારતની દ્રઢ કટિબદ્ધતાની ખાતરી રાષ્ટ્રપતિ સોલિહને આપી હતી. તેમણએ શક્ય તમામ રીતે મદદ કરવાની ભારતની તૈયારી પણ વ્યક્ત કરી હતી અને સૂચન કર્યું હતું કે, બંને પક્ષોનાં પ્રતિનિધિઓએ માલદીવની જરૂરિયાતો મુજબ વિગતો તૈયાર કરવા વહેલામાં વહેલી તકે બેઠક યોજવી પડશે.
પ્રધાનમંત્રી મોદીએ બંને દેશોનાં પારસ્પરિક લાભ માટે વિવિધ ક્ષેત્રોમાં માલદીવમાં રોકાણ કરવા ભારતીય કંપનીઓ માટે તકો વધારવાની વાતને આવકારી હતી. બંને દેશનાં મોટી સંખ્યામાં લોકો એકબીજાનાં દેશોમાં પ્રવાસ કરે છે એ હકીકત સમજીને બંને નેતાઓએ વીઝાની સરળ પ્રક્રિયાઓ માટેની જરૂરિયાત પર સંમતિ પણ વ્યક્ત કરી હતી.
પ્રધાનમંત્રી મોદીએ રાષ્ટ્રપતિ સોલિહને વહેલામાં વહેલી તકે ભારતની સત્તાવાર મુલાકાત લેવાનું આમંત્રણ આપ્યું હતું. રાષ્ટ્રપતિ સોલિહે આમંત્રણનો આનંદ સાથે સ્વીકાર કર્યો હતો.
માલદીવનાં વિદેશ મંત્રી 26 નવેમ્બરનાં રોજ ભારતની સત્તાવાર મુલાકાત લેશે, જેનો ઉદ્દેશ વધું ચર્ચા-વિચારણા કરી અને ભારતમાં માલદીવનાં રાષ્ટ્રપતિ સોલિહની આગામી સત્તાવાર મુલાકાતની તૈયારી કરવાનો છે.
રાષ્ટ્રપતિ સોલિહે આશા વ્યક્ત કરી હતી કે, પ્રધાનમંત્રી મોદી નજીકનાં ભવિષ્યમાં માલદીવની સત્તાવાર મુલાકાત લેશે. પ્રધાનમંત્રી નરેન્દ્ર મોદીએ પણ એમનું આમંત્રણ સ્વીકાર્યુ હતુ.
RP
(Visitor Counter : 133
ગૃહ મંત્રાલય
સરદાર પટેલ રાષ્ટ્રીય એકતા પુરસ્કાર 2020 માટે 30 એપ્રિલ 2020 સુધી અરજી કરી શકાશે
અમદાવાદ, 17-01-2020
ભારતની એકતા અને અખંડતામાં યોગદાન આપવાના ક્ષેત્રમાં સર્વોચ્ચ અસૈનિક સન્માન, સરદાર પટેલ રાષ્ટ્રીય એકતા પુરસ્કાર માટે ઓનલાઈન અરજીની પ્રક્રિયા ચાલી રહી છે અને અરજી કરવાની છેલ્લી તારીખ 30 એપ્રિલ, 2020 છે. આવેદન ગૃહ મંત્રાલયની વેબસાઈટ https://nationalunityawards.mha.gov.in પર ઓનલાઈન કરી શકાશે.
સરકારે સરદાર વલ્લભભાઈ પટેલના નામ પર આ પુરસ્કાર શરૂ કર્યા છે. આ પુરસ્કાર ખાસ અને પ્રેરણાદાયક વ્યક્તિઓની ઓળખ પ્રદાન કરે છે, જેથી રાષ્ટ્રીય એકતા અને અખંડતાને પ્રોત્સાહન આપી શકાય છે. સાથે જ મજબૂત અને એકજૂટ ભારતના મહત્વ પર પણ ભાર આપી શકાય.
પુરસ્કારની પ્રતિકૃતિ નીચે દર્શાવેલ ચિત્ર પ્રમાણે છે :
(Visitor Counter : 245
મંત્રીમંડળ
નાગપુરની નેશનલ ડિઝાસ્ટર રિસ્પોન્સ ફોર્સ એકેડમી ખાતે સિનિયર વહીવટી ગ્રેડ માં ડાયરેક્ટરની એક પોસ્ટ ઉભી કરવા કેબિનેટની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષપદ હેઠળ મળેલી કેન્દ્રિય કેબિનેટે નેશનલ ડિઝાસ્ટર રિસ્પોન્સ ફોર્સ એકેડમી, નાગપુર ખાતે એક સિનિયર વહીવટી ગ્રેડ ના ડાયરેક્ટરની એક  પોસ્ટ ઉભી કરવા માટેની કેન્દ્રના ગૃહ મંત્રાલયના પ્રસ્તાવને મંજૂર રાખ્યો હતો.
એનડીઆરએફ એકેડમી ખાતે ડાયરેક્ટરની આ જગ્યાની રચનાથી આ સંસ્થાના આદેશ અને અંકુશ એક વરિષ્ઠ અને અનુભવી અધિકારી પાસે સુનિશ્ચિત થશે જે ખાસ હેતુ માટે સંસ્થાને આદળ ધપાવશે અને તેનું સંચાલન કરશે. આ એકેડમી દર વર્ષે એનડીઆરએફ, એસડીઆરએફ, CDના સ્વંયસેવકો અને સાર્ક તથા અન્ય દેશની ડિઝાસ્ટર રિસ્પોન્સ સંસ્થાના મળીને 5000 કર્મચારીઓને તાલીમ આપે છે. આ ઉપરાંત તે સંબંધિત એકમોના હિસ્સેદારોની જરૂરિયાત અને જરૂરી પરિવર્તન માટેના તાલીમી પ્રોગ્રામને સુધારવા તથા તેની સમીક્ષા કરવા જેવી કામગીરી પણ અદા કરે છે. તેનાથી એનડીઆરએફ, એસડીઆરએફના કર્મચારીઓ તથા અન્ય હિસ્સેદારોના ડિઝાસ્ટર રિસ્પોન્સમાં તાલીમની ગુણવત્તાને પણ સુધારશે.
પૃષ્ઠભૂમિઃ
નેશનલ સિવિલ ડિફેન્સ કોલેજ માં વિલીનકરણ કરીને 2018માં નાગપુર ખાતે નેશનલ ડિઝાસ્ટર રિસ્પોન્સ ફોર્સ એકેડમીની સ્થાપના કરવામાં આવી હતી. એકેડમીનું મુખ્ય કેમ્પસ હાલમાં બાંધકામ હેઠળ છે અને તે પૂર્ણ થાય નહીં ત્યાં સુધી આ એકેડમીની કામગીરી એનસીડીસીના વર્તમાન કેમ્પસમાંથી થઈ રહી છે. હાલના તબક્કે આ એકેડમી નેશનલ ડિઝાસ્ટર રિસ્પોન્સ ફોર્સ / સ્ટેટ ડિઝાસ્ટર રિસ્પોન્સ ફોર્સ / સિવિલ ડિફેન્સના સ્વયંસેવકો અને અન્ય હિસ્સેદારોને તાલીમ આપે છે અને તેને આંતરરાષ્ટ્રીય ખ્યાતિપ્રાપ્ત તાલીમી સંસ્થાન બનાવવાની મહત્વાકાંક્ષા ધરાવે છે. તે સાર્ક તથા અન્ય દેશના ડિઝાસ્ટર રિસ્પોન્સ કર્મચારીઓને પણ વિશેષ તાલીમ પૂરી પાડશે.
SD/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ નાઈક  ભૈરોન સિંહના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ નાઈક  ભૈરોં સિંહના નિધન પર ઊંડો શોક વ્યક્ત કર્યો છે.
એક ટ્વીટમાં,પ્રધાનમંત્રી શ્રીએ કહ્યું;
"નાઈક  ભૈરોં સિંહજીને આપણા રાષ્ટ્ર પ્રત્યેની તેમની સેવા માટે યાદ કરવામાં આવશે. તેમણે આપણા રાષ્ટ્રના ઈતિહાસના નિર્ણાયક તબક્કે ખૂબ જ હિંમત બતાવી. તેમના નિધનથી દુઃખી છું. આ દુઃખની ઘડીમાં મારા વિચારો તેમના પરિવાર સાથે છે. ઓમ. શાંતિ."
YP/GP/JD
(
રસાયણ અને ખાતર મંત્રાલય
કોવિડ-19 રોગચાળાનો સામનો કરવા દવાઓની ખેંચ નહીં પડે
ફાર્માસ્યુટિકલ્સ વિભાગ અન્ય વિભાગો અને રાજ્ય/કેન્દ્રશાસિત પ્રદેશોની મદદ સાથે દવાઓની ઉપલબ્ધતા, પુરવઠા અને સ્થાનિક સમસ્યાઓનું સમાધાન કરવા અને એનું વિતરણ કરવા સતત નજર રાખે છે
એ અન્ય એક કન્ટ્રોલ રૂમ [Helpline No. 1800111255] પણ સ્થાપિત કર્યો છે, જે સતત કાર્યરત છે. કન્ટ્રોલ રૂમો પ્રશ્રો/ફરિયાદો સાથે સંબંધિત બાબતોનું સમાધાન કરે છે તથા કોવિડ-19 રોગચાળા સાથે સંબંધિત સંદેશાઓનું સંચાલન કરે છે તેમજ દવાઓ અને તબીબી ઉપકરણો સાથે સંબંધિત પરિવહન અને અન્ય લોજિસ્ટિક્સ સેવાઓના સંકલનનું પણ સમાધાન કરે છે.
- ફાર્માસ્યુટિકલ્સ વિભાગ આરોગ્ય અને પરિવાર કલ્યાણ મંત્રાલય, વેપારવાણિજ્ય અને ઉદ્યોગ મંત્રાલય, કસ્ટમ્સ ઓથોરિટીઝ, કેન્દ્ર અને રાજ્ય સરકારનાં દવા નિયંત્રકો, રાજ્ય સરકારો/કેન્દ્રશાસિત પ્રદેશો તથા વિવિધ દવા અને તબીબી ઉપકરણ સંગઠનો જેવા વિભાગો સાથે સંકલન સ્થાપિત કરવા કામ કરે છે.
- ચીનમાં કોરોનાવાયરસ રોગચાળો ફેલાયો ત્યારથી ફાર્માસ્યુટિકલ્સ વિભાગ દવાઓના ઉત્પાદન પર સતત નજર રાખી રહ્યો છે. લોકડાઉન પછી વિભાગ રાજ્ય સરકારો/કેન્દ્રશાસિત પ્રદેશની સરકારો સહિત વિવિધ સત્તામંડળો સાથે ચર્ચાવિચારણા કરીને સૌથી વધુ પ્રાથમિકતા સાથે શક્ય એટલી ઝડપથી સમયેસમયે ઊભી થતી સમસ્યાઓનું સમાધાન કરવામાં ઉદ્યોગને મદદ કરે છે. અન્ય મંત્રાલયો/વિભાગો સાથે સંબંધિત કોઈ પણ સમસ્યાના કેસમાં કે ફાર્માસ્યુટિકલ વિભાગના ધ્યાનમાં આવેલી સમસ્યાનું સમાધાન કરવા આંતરવિભાગ સંકલનના ભાગરૂપે અને સક્ષમ જૂથો દ્વારા સંબંધિત સત્તામંડળ સમક્ષ એને ઉઠાવે છે. એનપીપીએએ ઉત્પાદકોને કોઈ પણ સમયે આવશ્યક દવાઓના પર્યાપ્ત સ્ટોકનું ઉત્પાદન કરવા અને એને જાળવવાની સૂચના આપી છે. લોકડાઉનના ગાળા દરમિયાન દવાઓનું ઉત્પાદન અને તબીબી ઉપકરણોનું સુનિશ્ચિત કરવા તમામ પ્રયાસો કરવામાં આવ્યાં છે.
- ઉપરાંત વિભાગ ડિજિટલ પ્લેટફોર્મ્સનો વિસ્તૃત ઉપયોગ કરે છે, જેમાં વ્હોટ્સએપ ગ્રૂપ્સ/ઇમેલ સિસ્ટમ સામેલ છે તથા વિવિધ સ્તરે ત્વરિત કામગીરી સુનિશ્ચિત કરવા વીડિયો કોન્ફરન્સિંગ સુવિધાનો ઉપયોગ કરે છે.